EkBass/fiwiki-20250220-pages-articles huggingface dataset:
Jurij Repe

Jurij Repe (s. 17. syyskuuta 1994 Kranj, Slovenia) on slovenialainen jääkiekkopuolustaja, joka pelaa Slovakian pääsarja Tipsport Liga-joukkue HK Dukla Michalovcessa. ==Ura== ===Seuraura=== Repe on HK Bledin kasvatti. Hän siirtyi jo 15-vuotiaana Tšekkiin HC Třinecin junioreihin kaudeksi 2009–2010. QMJHL-joukkue Saint John Fog Devils varasi Repen 34. pelaajana CHL:n varaustilaisuudessa 2012. Hän siirtyi joukkueeseen kaudeksi 2012–2013. Kaudella 2013–2014 Repe oli seitsemällä osumallaan Fog Devilsin eniten maaleja tehnyt puolustaja Olivier LeBlancin kanssa. Toukokuussa 2014 Repe teki sopimuksen Tšekin toiseksi korkeimmalla sarjatasolla 1. česká hokejová ligassa pelaavan AZ Havířovin kanssa. Hän teki sittemmin sopimuksen HC Třinecin Extraliga-joukkueen kanssa. Repe pelasi siellä kauden 2014–2015 aikana yhden runkosarjaottelun. Hän keräsi debyytissään neljä jäähyminuuttia ja teholukeman +2. Suurimman osan kaudestaan Repe pelasi kuitenkin lainalla Havířovissa. Kaudeksi 2015–2016 Třinec lainasi hänet 1. ligan HC Kladnoon. Repe pelasi kauden aikana Extraligassa kaksi playoff-ottelua. Kaudella 2017–2018 Repe jatkaa Kladnossa joukkueen omana sopimuspelaajana. ===Maajoukkueura=== Repe valittiin Slovenian joukkueeseen Pyeongchangin olympiakisoihin 2018, joiden karsinnoissa hän myös pelasi. Repe pelasi myös MM-kilpailuissa vuonna 2017 sekä IA-divisioonan MM-kilpailuissa vuonna 2016, jolloin hän voitti kultaa. Repe pelasi myös alle 20-vuotiaiden IA-divisioonan MM-kilpailuissa vuosina 2012 ja 2013 sekä alle 18-vuotiaiden I-divisioonan MM-kilpailuissa vuonna 2011, jolloin hän voitti B-lohkon kultaa. Repe pelasi myös IA-divisioonan MM- kilpailuissa vuonna 2012, jolloin hän toimi Slovenian kapteenina sekä IB- divisioonan MM-kilpailuissa vuonna 2010, jolloin hän voitti kultaa. ==Tilastot== 2009–2010 HC Třinec Tšekki U20 1 0 0 0 0 – – – – – U18d2 5 0 1 1 0 2010–2011 HC Třinec Tšekki U20 2 0 0 0 0 – – – – – U18d1 5 0 2 2 10 2011–2012 HC Třinec Tšekki U20 30 1 6 7 10 2 0 0 0 0 U18d1 A 5 0 2 2 8 JMMd1 A 5 0 2 2 2 2012–2013 Saint John Fog Devils QMJHL 38 3 8 11 46 4 1 0 1 0 JMMd1 A 3 0 0 0 8 2013–2014 Saint John Fog Devils QMJHL 49 7 13 20 51 – – – – – 2014–2015 HC Třinec ČEL 1 0 0 0 4 – – – – – AZ Havířov Tšekki I 41 1 6 7 40 4 0 0 0 6 2015–2016 HC Třinec ČEL – – – – – 2 0 0 0 2 MMd1 A 5 1 1 2 4 HC Kladno Tšekki I 39 7 13 20 34 6 0 1 1 6 2016–2017 HC Kladno Tšekki I 41 1 4 5 53 11 0 0 0 4 OQ 3 0 1 1 2 MM 4 0 0 0 2 2017–2018 HC Kladno Tšekki I 31 1 9 10 20 4 0 0 0 2 OK 4 0 0 0 2 2018–2019 Herning Blue Fox Tanska 34 2 3 5 26 5 0 0 0 2 MMd1 A 5 0 1 1 6 2019–2020 HC Košice SloEL 44 5 7 12 34 – – – – – OQ 2 0 1 1 2 4 kautta yhteensä Tšekki I 153 10 32 42 147 25 0 1 1 18 ==Lähteet== * * ===Viitteet=== Luokka:Slovenialaiset jääkiekkoilijat Luokka:Vuonna 1994 syntyneet Luokka:Elävät henkilöt
Neon Indian

Neon Indian on yhdysvaltalainen elektronisen musiikin yhtye Dentonista, Texasista. Yhtyeen musiikin säveltää meksikolaissyntyinen Alan Palomo (s. 24. heinäkuuta 1988), joka tunnetaan myös työstään yhtyeen Ghosthustler kanssa sekä sooloartistina nimeltä VEGA. Yhtyeen esikoisstudioalbumi Psychic Chasms julkaistiin lokakuussa 2009. Rolling Stone nimesi Neon Indianin yhdeksi vuoden 2010 parhaista uusista yhtyeistä. Heidän toinen studioalbuminsa Era Extraña julkaistiin syyskuussa 2011 ja kolmas, Vega Intl. Night School, lokakuussa 2015. ==Diskografia== ===Studioalbumit=== *Psychic Chasms (2009) *Era Extraña (2011) *Vega Intl. Night School (2015) ===EP-levyt=== * Well Known Pleasures (2009) (nimellä VEGA) * The Flaming Lips with Neon Indian (2011) * Errata Anex (2013) ==Lähteet== ==Aiheesta muualla== Luokka:Yhdysvaltalaiset elektronisen musiikin yhtyeet Luokka:Yhdysvaltalaiset synthpop-yhtyeet
Fiban

Finnish Business Angel Network eli FiBAN (mediassa usein myös Fiban) on suomalainen yksityisten enkelisijoittajien voittoatavoittelematon yhdistys ja yksi maailman suurimmista ja aktiivisimmista bisnesenkeliverkostoista. Yhdistyksen tavoitteena on edistää yksityishenkilöiden sijoitustoimintaa listaamattomiin yrityksiin, joilla on mahdollisuus kasvuun. Toiminnan tarkoituksena on kasvattaa ja kehittää yksityisten sijoittajien eli enkelisijoittajien ammattikuntaa muun muassa koulutusten ja tapahtumien avulla. Vuodesta 2013 Fiban on jakanut Vuoden bisnesenkeli -palkintoja, joilla nostetaan esiin yksityissijoittajia, jotka ovat tehneet merkittäviä startup- sijoituksia, auttaneet osallistumisellaan startupeja kasvamaan tai tukeneet Suomen ekosysteemin kehittämistä. Fibanin hallitus valitsee voittajat heille tehtyjen ehdotusten perusteella. ==Historia== Fiban perustettiin joulukuussa 2010 noin 20 yksityishenkilön voimin. Perustajien joukossa oli muun muassa Juha Kurkinen ja Jari Ovaskainen. Vuonna 2012 Fibanin toimitusjohtajana aloitti Jan D. Oker-Blom. ja vuonna 2013 yhdistykseen kuului noin 330 sijoittajaa. Vuonna 2017 Fibanin toimitusjohtaja Jan D. Oker-Blom siirtyi Loviisan kaupunginjohtajaksi ja hänen seuraajakseen valittiin Reidar Wasenius, joka oli aiemmin johtanut maailman suurimman startup-kiihdytysohjelman, Founder Instituten, toimintaa Suomessa. Vuonna 2017 tasavallan presidentti Sauli Niinistö myönsi yhdistykselle kansainvälistymispalkinnon. Palkinnonjakotilaisuudessa Oker-Blom totesi, että FIBAN pyrkii edistämään erityisesti disruptiivisilla markkinoilla toimivien kasvuyritysten maailmanvalloitusta, mikä hyödyttää niin Suomea kuin riskejä ottavia sijoittajiakin. Vuonna 2019 Fibanin toimitusjohtajana aloitti Amel Gaily . Tiina Laisi-Puheloinen aloitti toimitusjohtajana 2023. https://fiban.org/finnish-business-angels-networks-new-ceo-angel-investing-is- a-patriotic-act/ Vuonna 2023 yhdistykseen kuuluu yli 670 hyväksyttyä jäsentä. ===Viitteet=== ==Aiheesta muualla== *Finnish Business Angels Network - FiBAN *FiBAN Facebookissa *FiBAN LinkedInissä *FiBAN Instagramissa Luokka:Sijoittaminen Luokka:Suomalaiset talousjärjestöt
Sovznak

Sovznak () tarkoittaa vekseleitä, jotka olivat de facto Neuvosto-Venäjän valuutta vuosina 1919-1924\. Sana sovznak oli lyhenne sanoista Советские знаки (Sovetskije znaki). Sovznakeihin ei viitattu rahana, sillä kommunismin oli tarkoitus poistaa rahan tarve yhteiskunnassa ja sovznakeihin turvautumista pidettiin väliaikaisena järjestelynä. Luokka:Historialliset rahayksiköt Luokka:Neuvostoliiton talous
Kuka ei kuulu joukkoon?

Kuka ei kuulu joukkoon? () on Louis Sacharin kirjoittama lastenromaani, joka julkaistiin vuonna 1989. Otava julkaisi Suvi Mikkolan suomentaman teoksen vuonna 2005. ==Lähteet== Luokka:Lastenromaanit Luokka:Vuoden 1989 kirjat Luokka:Yhdysvaltalaiset romaanit
Wierden

Wierden on kunta ja kaupunki Itä-Alankomaissa, Overijsselin provinssissa. Wierdenin kunnassa sijaitsevat myös seuraavat kaupungit: Enter, Hoge Hexel, IJpelo, Notter, Rectum, ja Zuna. Kunnassa on 10 alakoulua ja yksi yläaste. Kunnassa on myös kaksi jalkapalloklubia, kaksi tennisklubia ja yksi lentopalloklubi. Wierdenissä on kolme hautausmaata joista yksi on tällä hetkellä käytössä. Wierdenin pormestari on Henk Robben, joka on myös hallituksen puheenjohtaja. Keskikesällä Wierdenissä juhlitaan kolmen päivän pituista WieZo-juhlaa, joka alkaa torstaina ja loppuu lauantaina. Juhlan aikana Binnenhofissa pidetään joka ilta kaksi musiikkiesitystä. ==Kansainväliset suhteet== Wierden on ystävyyskunta seuraavien kuntien kanssa. * Maldegem (Belgia) * Ermont (Ranska) * Lampertheim (Saksa) Vuonna 2010 kunnanneuvosto päätti lopettaa kuntienvälisen yhteistyön isojen hintojen ja pienien hyötyjen takia. ==Lähteet== * http://www.wierden.nl/internet/wie-zit- er-in-het-college-van-bwo_3847/ * http://statline.cbs.nl/ * http://www.ahn.nl/postcodetool * http://statline.cbs.nl/StatWeb/publication/?DM=SLNL&PA;=37230NED&D1;=17-18&D2;=57-650&D3;=l&LA;=EN&HDR;=T&STB;=G1,G2&VW;=T Luokka:Overijsselin kunnat Luokka:Alankomaiden kaupungit
Alberobellon trullitalot

Alberobellon trullitalot (, yks. trullo, mon. trulli; ) on Unescon maailmanperintökohde Kaakkois-Italiassa Apulian alueella Barin metropolikaupungissa Alberobellon kunnassa. Talot ovat esimerkki seudulla esihistorialliselta ajalta alkaen käytetystä rakennustekniikasta. Trullitalot ovat tyypillisesti pyöreitä. Ne on rakennettu ilman laastia latomalla kalkkikiven kappaleita päällekkäin kivimuurien tapaan. Suojelualueen laajuus on 11 hehtaaria, ja sillä sijaitsee noin 1 600 trullirakennusta. Alberobello BW 2016-10-16 12-54-53.jpg| Alberobellon trullikylää. Trullo (spaccato).jpg | Trullitalon rakennemalli museossa. Alberobello BW 2016-10-16 12-24-29.jpg| Trullikirkko Alberobellossa. Trullo - panoramio.jpg| Trullitalo oliivitarhassa Francavilla Fontanan lähellä. == Lähteet == * == Aiheesta muualla == * Elsa von Born : Tötterökaupunki. Alberobellon kaupunki Trullimaassa, Seura, 18.05.1938, nro 20, s. 7, Kansalliskirjaston digitaaliset aineistot Luokka:Unescon maailmanperintökohteet Italiassa Luokka:Alberobello
Oulun yliopiston arkkitehtuurin yksikkö

Oulun yliopiston arkkitehtuurin yksikkö (aiemmin Oulun yliopiston arkkitehtiosasto ja Oulun yliopiston arkkitehtuurin tiedekunta) on yksi Oulun yliopiston teknillisen tiedekunnan yksiköistä. Kyseessä on maailman pohjoisin arkkitehtikoulu. == Historia == pienoiskuva|Rantakadun yksikkö Arkkitehtikoulutus Oulun yliopistossa alkoi 1959 ja sen ensimmäisenä professorina toimi Olli Pöyry. Reima Pietilän professorikaudella 1970-luvulla arkkitehtiosastolla sai alkunsa postmodernistisen arkkitehtuurin koulukunta Oulun koulu. Oulun yliopisto erotti arkkitehtuurin ja kaivannaisalan osastot omiksi tiedekunnikseen teknillisestä tiedekunnasta vuonna 2014, mutta ne liitettiin takaisin osaksi teknillistä tiedekuntaa jo vuonna 2018. Arkkitehtiosasto toimi vuoteen 2017 Oulun keskustassa rakennuksessa, joka oli Oulun yliopiston ensimmäinen toimipaikka ennen Linnanmaan kampuksen valmistumista. == Oulun yliopistossa opiskelleita ja opettaneita arkkitehteja == * Olli Pöyry * Erkki Koiso-Kanttila * Reima Pietilä * Seppo Valjus * Olavi Noronen * Anssi Lassila * Heikki Taskinen * Panu Kaila * Rainer Mahlamäki * Jouni Koiso-Kanttila == Katso myös == * Oulun koulu == Lähteet == == Aiheesta muualla == * Arkkitehtuurin yksikön kotisivut L
Kimmo Mikkola

Kimmo Tapio Mikkola (s. 10. syyskuuta 1951 Helsinki) on entinen markkinaoikeuden ylituomari. Kimmo Mikkola syntyi everstiluutnantti Heikki Mikkolan ja liikkeenharjoittaja Eeva Roosin perheeseen. Hänen puolisonsa vuodesta 1971 on lehtori Anne-Maria Kojamo. Mikkola tuli ylioppilaaksi 1973 ja valmistui oikeustieteen kandidaatiksi Helsingin yliopistosta 1980. Hän oli Kouvolan hovioikeuden esittelijä ja viskaali 1982–1990 ja korkeimman oikeuden esittelijä ja oikeussihteeri 1984–1999. Helsingin käräjäoikeuden käräjätuomarina Mikkola toimi 1999–2007 ja osastonjohtajana 2006–2007. Markkinaoikeuden ylituomariksi hänet nimitettiin vuonna 2007. Mikkola on toimittanut teokset Korkeimman oikeuden ratkaisuja (1995), (1996), (1997), (1998) ja (1999) sekä teoksen Korkeimman oikeuden ratkaisut. Hakemisto 1985–1995 (1996). Markkinaoikeuden ylituomariksi nimitettiin vuonna 2019 Jussi Karttunen Mikkolan siirryttyä eläkkeelle. ==Lähteet== ==Aiheesta muualla== * Ylituomari Kimmo Mikkola on markkinaoikeuden uudistaja. Juristiuutiset, 7.1.2014. Luokka:Suomalaiset juristit Luokka: Suomalaiset tuomarit Luokka:Vuonna 1951 syntyneet Luokka:Elävät henkilöt
Recital

Recital on bulgarialaisen pop-laulaja Lili Ivanovan ensimmäinen albumi. == Kappaleet == # Amore twist (Ljuboven tuist) # Come te non c´è Nessuno (Kato tebe njama drug) # Vlubenijat orkestar # Vola da me (Leti, leti kam men) # Vorrei sapere perché (Iskam da znam zatšo) # Morskoto momiče Varna # Nessuno al mondo (Nikoi na sveta) # Non siamo più insieme (Ne sme veče zaedno) ==Lähteet== Luokka:Vuoden 1963 esikoisalbumit Luokka:Lili Ivanovan albumit
Moscow Calling

__NOTOC__ Moscow Calling on venäläisen rock-yhtye Gorky Parkin toinen studioalbumi. Se julkaistiin lokakuussa 1991. == Kappaleet == # Moscow Calling # All Roads # Politics of Love # Tomorrow # Stranger # Volga Boatman (Instrumental) # Strike # Welcome to the Gorky Park # Two Candles # I’m Going Down # City of Pain (vain CD & MC) # Don’t Pull the Trigger # Tell Me Why == Kokoonpano == * Aleksei Belov – soolokitara, taustalaulu * Aleksandr Minkov – basso, laulu * Yan Yanenkov – soolokitara * Aleksandr Lvov – rummut == Arvostelut == * AllMusic: == Lähteet == Luokka:Vuoden 1992 albumit Luokka:Gorky Parkin albumit
Boca Raton (Florida)

Boca Raton on kaupunki Palm Beachin piirikunnassa, Floridan osavaltiossa, Yhdysvalloissa. Kaupungin väkiluku oli vuoden väestönlaskennassa 84 394. Kaupungin pormestarina toimii nykyisin republikaanisen puolueen Susan Haynie. ==Kuvia kaupungista== Tiedosto:Boca Rotan Resort Photo D Ramey Logan.jpg|Boca Raton Resort & Club Tiedosto:Boca Raton FL Old City Hall museum06.jpg|Boca Ratonin vanha kaupungintalo Tiedosto:Mizner Park Boca June 2010 Museum.jpg|Kaupungin taidemuseo Tiedosto:Beach in Boca Raton Florida.jpg|Rantaa Boca Ratonissa Tiedosto:Office Depot Corporate Headquarters.jpg|Office Depotin pääkonttori ==Lähteet== == Aiheesta muualla == Luokka:Floridan kaupungit Luokka:Palm Beachin piirikunta
The Lament for Icarus

The Lament for Icarus (1898) on englantilaisen taiteilijan Herbert James Draperin kankaalle maalaama öljymaalaus. Maalaus on esillä Lontoon Tate Britain -taidemuseossa. https://www.allartclassic.com/pictures_zoom.php?p_number=158&p;=&number;=DRH001http://www.tate.org.uk/art/artworks/draper- the-lament-for-icarus-n01679 == Lähteet == Luokka:Brittiläiset maalaukset
Jääportit (albumi)

__NOTOC__ Jääportit on Jääportit-yhtyeen viides studioalbumi, joka julkaistiin helmikuussa 2018. Albumi äänitettiin ja tuotettiin Jääportit-studiolla vuosina 2016–2018. Musiikin tuottamisen lisäksi Tuomas M. Mäkelä on suunnitellut myös levyn kannet. == Kappaleet == # # # # # # # # # # # == Lähteet == == Aiheesta muualla == * Jaaportit.net Luokka:Vuoden 2018 albumit Luokka:Jääporttien albumit
North Charleston

North Charleston on kaupunki Berkeleyn, Charlestonin ja Dorchesterin piirikunnissa, Etelä-Carolinan osavaltiossa, Yhdysvalloissa. Kaupungin väkiluku oli vuoden väestönlaskennassa 97 471\. North Charleston on osavaltion kolmanneksi suurin kaupunki. ==Kuvia kaupungista== Tiedosto:Montague Avenue, North Charleston.JPG|Montague Avenue Tiedosto:Trident Regional Medical Center, City of North Charleston.jpg|Trident Regional Medical Centerin päärakennus ==Lähteet== == Aiheesta muualla == Luokka:Etelä-Carolinan kaupungit
Vicenza ja Veneton palladiolaiset villat

Vicenza ja Veneton palladiolaiset villat (, ) on Unescon maailmanperintökohde Koillis-Italiassa Veneton alueella. Kokonaisuuteen kuuluu 23 Andrea Palladion 1500-luvulla suunnittelemaa rakennusta Vicenzan kaupungissa sekä 24 rakennusta muualla Venetossa. Venetsian tasavallan aikaan eläneen Palladion mukaan on nimetty antiikin Rooman arkkitehtuuria jäljittelevä arkkitehtuurin tyylisuunta palladiolainen arkkitehtuuri. VillaGazzotti 2007 07 18 1.jpg| Villa Gazzotti Vicenzassa. VillaCornaroPiombino.jpg | Villa Cornaro Piombino Desessä. VillaGodi 2007 07 07 01.jpg| Villa Godi Lugossa. VillaValmaranaScagnolariZen 2007 07 16 02.jpg| Villa Valmarana Lisierassa. == Lähteet == == Aiheesta muualla == Luokka:Unescon maailmanperintökohteet Italiassa Luokka:Vicenza
Pat Green

Patrick Craven ”Pat” Green (s. 5. huhtikuuta 1972 San Antonio, Texas) on yhdysvaltalainen country-laulaja. == Diskografia == ===Albumit=== * Dancehall Dreamer (1995) * George's Bar (1997) * Here We Go (1998) * Live at Billy Bob's Texas (1999) * Carry On (2000) * Songs We Wish We'd Written (2001) * Three Days (2001) * Wave on Wave (2003) * Lucky Ones (2004) * Cannonball (2006) * What I'm For (2009) * Songs We Wish We'd Written, Vol. 2 (2012) * Home (2015) == Lähteet == * === Viitteet === == Aiheesta muualla == Luokka:Vuonna 1972 syntyneet Luokka:Yhdysvaltalaiset countrymuusikot Luokka:Elävät henkilöt
Auri (yhtye)

Auri on suomalainen yhtye, jonka perustivat Johanna Kurkela sekä Nightwishissä soittavat Tuomas Holopainen ja Troy Donockley. Kurkela, Holopainen ja Donockley saivat idean yhtyeestä alun perin vuonna 2011, mutta eivät muilta kiireiltään ehtineet sitä toteuttamaan ennen vuotta 2017. Donockley oli kirjoittanut Aurille ensimmäisen kappaleen "Aphrodite Rising" vuonna 2011. Nightwishin jäätyä tauolle vuonna 2017 Auri aloitti kappaleiden työstämisen. Holopainen kertoi Nightwishin jääneen tauolle hänen luovuuden puutteensa vuoksi. Hän kuitenkin löysi jälleen inspiraation Aurin kanssa työskennellessään. Prog-lehti on kuvannut yhtyeen tyyliä progressiiviseksi folk-musiikiksi. Aurin samanniminen debyyttialbumi julkaistiin 23. maaliskuuta 2018. Yhtyeen ensimmäinen single Night 13 julkaistiin 26. tammikuuta. Loppuvuodesta 2020 yhtye kertoi saaneensa uuden albumin, II – Those We Don't Speak Of, nauhoitukset valmiiksi, ja maaliskuussa 2021 yhtye ilmoitti, että albumi on määrä julkaista 3. syyskuuta 2021. Julkaistulla albumilla perkussioita soittaa Kai Hahto. == Jäsenet == Yhtyeen jäsenet: * Johanna Kurkela (laulu, viulu, alttoviulu, koskettimet) * Tuomas Holopainen (koskettimet, taustalaulu) * Troy Donockley (kitara, bouzuki, mandola, irlantilainen säkkipilli, tinapilli, aerofoni, bodhrán, koskettimet, laulu) == Diskografia == === Studioalbumit === * * * Auri III (2025) == Lähteet == Luokka:Suomalaiset yhtyeet Luokka:2010-luvun yhtyeet ja sooloartistit
Rodrigo Bentancur

Rodrigo Bentancur (s. 25. heinäkuuta 1997 Nueva Helvecia) on uruguaylainen jalkapalloilija, joka edustaa Englannin Valioliigassa pelaavaa Tottenham Hotspuria ja on pelipaikaltaan keskikenttäpelaaja. Bentancur on Boca Juniorsin kasvatti. Hän pelasi Argentiinan pääsarjassa 51 ottelua ja teki yhden maalin. Hän voitti maan mestaruden 2015 ja 2017. Copa Libertadoresissa hän pelasi kuusi ottelua. Hän siirtyi argentiinalaisseurasta Italian Juventukseen 1. heinäkuuta 2017. Kaudella 2017–2018 hän pelasi Serie A:ssa 20 ottelua ja seuraavalla kaudella 31 ottelua, joissa hän teki kaksi maalia. Seuraavilla kausilla Serie A -otteluita kertyi 30, 33 ja 19 ilman tehtyjä maaleja. Hän voitti Italian-mestaruuden vuosina 2018, 2019 ja 2020 sekä Italian cupin vuosina 2018 ja 2021. Mestarien liigassa hän pelasi ensimmäisellä kaudella viisi, toisella, kolmannella ja neljännellä seitsemän sekä viidennellä jälleen viisi ottelua. Tammikuussa 2022 Bentancur siirtyi Tottenham Hotspuriin 19 miljoonan euron siirtosummalla. Hän pelasi kevätkauden 2022 aikana 17 valioliigaottelua. Syksyllä 2022 hän pelasi Mestarien liigan alkulohkossa joukkueensa kaikki kuusi ottelua ja teki 1–1-tasoitusmaalin kotiottelussa Sportingia vastaan. Valioliigassa hän pelasi kauden aikana 18 ottelua ja teki viisi maalia. Hän oli ristisidevamman vuoksi sivussa kentiltä 12. helmikuuta lähtien lokakuun loppupuolelle saakka. Hän pelasi kaudella 2023–2024 kaikkiaan 23 valioliigaottelua, joista 13 avauskokoonpanossa, ja teki yhden maalin. Bentancur pelasi Uruguayn neljänneksi sijoittuneen joukkueen vakiokokoonpanossa alle 20-vuotiaiden MM-kilpailuissa 2017. Aiemmin samana vuonna hän voitti ikäluokan Etelä-Amerikan mestaruuden. Hän pelasi Uruguayn A-maajoukkueessa ensimmäiset ottelunsa lokakuussa 2017. MM-kilpailuissa 2018 hän pelasi viisi ottelua ja vuoden 2019 Copa Américassa täyden ajan joukkueensa kaikissa neljässä ottelussa. Copa Américassa 2021 hän pelasi neljä ottelua. MM-kilpailuissa 2022 hän pelasi kahdessa ensimmäisessä ottelussa täydet minuutit ja oli kolmannessa ottelussa Ghanaa vastaan kentällä ensimmäisellä jaksolla tapahtuneeseen loukkaantumiseensa saakka. Bentancur on kesäkuun 2024 puoliväliin mennessä pelannut 58 A-maaottelua, joissa hän on ollut 52 kertaa avauskokoonpanossa. Ainoan maalinsa hän on tehnyt helmikuussa 2022 MM-karsintaottelussa Venezuelaa vastaan. == Lähteet == Luokka:Elävät henkilöt Luokka:Vuonna 1997 syntyneet Luokka:Uruguaylaiset jalkapalloilijat
Orlen

PKN Orlen S.A. eli koko nimeltään Polski Koncern Naftowy Orlen SA on puolalainen öljyteollisuuskonserni. Yritys on Puolan suurin öljypohjaisten ja petrokemiallisten tuotteiden valmistaja ja jakelija. PKN Orlen on perustettu 7. syyskuuta 1999 ja yhtiön pääkonttori sijaitsee Płockissa. Yhtiö jalostaa raakaöljystä bensiiniä, dieseliä, polttoöljyä, lentokonebensiiniä, muoveja, aromaattisia hiilivetyjä ja muita petrokemikaaleja. PKN Orlen myös kartoittaa, etsii ja poraa hiilivetyjä sekä tuottaa, jakelee ja käy kauppaa sähkö- ja lämpövoimalla. PKN Orlen -konsernin jalostamot Płockissa, Trzebiniassa ja Jedliczessä edustavat noin 70 prosenttia Puolan jalostamokapasiteetista. Yhtiö omistaa Keski-Euroopan suurimman polttoaineasemaketjun, joka ulottuu Puolan lisäksi Saksaan, Tšekkiin ja Liettuaan. Runsaalla 2 700 bensa-asemalla käytettyjä brändejä ovat Orlen, Bliska, Benzina, Benzina Plus ja Ventus. Yhtiön osake noteerataan Varsovan pörssissä, jonka WIG20-osakeindeksissä pankin osake on painoarvoltaan toiseksi merkittävin osake (13. helmikuuta 2018 paino 12,0 %). Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 680. Se luokiteltiin tällä listalla Puolan suurimmaksi pörssiyritykseksi. PKN Orlenin markkina-arvo oli 11,2 miljardia Yhdysvaltain dollaria (toukokuussa 2017) ja liikevaihto 20,2 miljardia dollaria (2016). ==Kuvia== Płock - PKN Orlen.JPG|Öljynjalostamoa Płockissa. MAN TGA Orlen.jpg|PKN Orlenin polttoainerekka. Orlen W Białymstoku (Kawaleryjska) 2.jpg|Orlenin bensa-asema Białystokissa. ==Katso myös== *Orlen Lietuva ==Lähteet== ==Aiheesta muualla== Luokka:WIG 30 -indeksi Luokka:Puolalaiset pörssiyhtiöt Luokka:Öljy-yhtiöt Luokka:Puolalaiset valtionyhtiöt Luokka:Puolalaiset energiayhtiöt
WIG20

WIG20 tai WIG 20 (WIG on lyhennys: ) on puolalaisen Varsovan pörssin tärkein osakeindeksi. Indeksissä on mukana 20 pörssin markkina-arvoltaan suurinta ja vaihdetuinta puolalaista yritystä. Osakeindeksin laskeminen aloitettiin 16. huhtikuuta 1994 alkupistemäärällä 1000. ==Koostumus== Seuraavat osakkeet olivat mukana Varsovan pörssin WIG20-indeksissä helmikuussa 2018: Yritys ISIN- osaketunnus Toimiala Logo Paino % (Tilanne 13.2.2018) PKO Bank Polski PLPKO0000016 Rahoitus 16,00 PKN Orlen PLPKN0000018 Öljy ja kaasu 12,04 PZU (Powszechny Zakład Ubezpieczeń) PLPZU0000011 Rahoitus 11,80 Bank Pekao PLPEKAO00016 Rahoitus 9,77 KGHM Polska Miedź PLKGHM000017 Kaivosteollisuus 6,72 Bank Zachodni WBK PLBZ00000044 Rahoitus 5,68 LPP PLLPP0000011 Tekstiiliteollisuus 5,59 PGNiG (Polskie Górnictwo Naftowe i Gazownictwo) PLPGNIG00014 Öljy ja kaasu 4,80 Polska Grupa Energetyczna (PGE) PLPGER000010 Energiahuolto 3,99 CCC PLCCC0000016 Vähittäiskauppa 3,71 Alior Bank PLALIOR00045 Rahoitus 3,34 mBank PLBRE0000012 Rahoitus 2,88 Cyfrowy Polsat PLCFRPT00013 Viestintä 2,31 Grupa Lotos PLLOTOS00025 Öljy ja kaasu 2,27 Orange Polska PLTLKPL00017 Tietoliikenne 1,72 Asseco PLSOFTB00016 Ohjelmistot 1,51 Tauron Polska Energia PLTAURN00011 Energiahuolto 1,36 Energa PLENERG00022 Energiahuolto 1,12 Eurocash PLEURCH00011 Tukku- ja vähittäiskauppa 0,92 ==Lähteet== Luokka:Osakeindeksit Luokka:Varsovan pörssi Luokka:Luettelot taloudesta
Faron Pharmaceuticals

Faron Pharmaceuticals Oy on suomalainen kliinisen vaiheen lääkekehitysyhtiö, joka kehittää lääkekandidaatteja äkilliseen hengitysvaikeusoireyhtymään ARDS:ään sekä syövän immunoterapiaan. Faron Pharmaceuticals listautui Lontoon pörssin AIM-markkinapaikalle vuonna 2015. Yhtiö rinnakkaislistautui Helsingin pörssin First North -markkinapaikalle joulukuussa 2019. Faronin toimitusjohtajan Markku Jalkasen mukaan rinnakkaislistautumisen tavoitteena oli parantaa yhtiön näkyvyyttä ja mahdollistaa kaupankäynti pohjoismaisille sijoittajille. Faron sai positiivisia tuloksia syöpälääke Clevegenin turvallisuutta ja tehoa mittaavassa MATINS-tutkimuksessa lokakuussa 2019. Vuonna 2020 tutkimuksia jatketaan suolistosyövän sekä muiden syöpätyyppien osalta. Toimitusjohtaja Markku Jalkasen mukaan ensimmäisiä myyntilupia voidaan mahdollisesti päästä hakemaan vuosien 2022–2023 aikana. Huhtikuussa 2020 Faron keräsi osakeannilla 14 miljoonaa euroa, joilla se aikoo laajentaa Glevegenin tutkimusta koskemaan useita vaikeahoitoisia syöpätyyppejä, kuten suolisto-, munasarja-, maksa- ja haimasyöpiä. Yhdysvaltojen lääkeviranomainen FDA hyväksyi Faron Pharmaceuticalsin tehohoitolääke Traumakinen tutkimussuunnitelman maaliskuussa 2020. Faasi III -tutkimuksissa selvitetään lääkkeen tehoa äkillisen hengitysvajausoireyhtymän ARDS:n hoidossa. Traumakine otettiin alkuvuonna 2020 mukaan globaaliin Remap-Cap- tutkimusprojektiin, jossa etsitään tehokasta hoitokeinoa keuhkokuumeeseen ja sen aiheuttamien vakavien oireiden hoitoon. Lisäksi Faron Pharmaceuticals pääsi mukaan WHO:n vetämään Solidarity-lääketutkimukseen huhtikuussa 2020, tutkimuksessa etsitään potentiaalisia COVID-19-hoitoja. Faron lahjoitti tutkimusvaiheessa olevaa, suonensisäisesti annosteltavaa beeta-1a-interferonia WHO:n 2 000 tutkimuspotilaalle. Traumakine-hoito perustuu beeta-1a-interferonin suonensisäiselle käytölle. Toukokuussa 2020 kansallinen tutkimus- ja innovaatiohanke Cancer IO sai Business Finlandin yksilöllistetyn terveyden ohjelmasta 10 miljoonan euron rahoituksen, josta 800 000 euron rahoituksen sai Faron Pharmaceuticals ja kesäkuussa 2020 Faron sai 2,1 miljoonaa euroa matalakorkoista lainaa Business Finlandilta Traumakine- lääkkeen valmistusta varten. == Lähteet == ==Aiheesta muualla== * Faron Pharmaceuticals Luokka:Suomalaiset lääkealan yritykset Luokka:Suomalaiset First North -yhtiöt Luokka:Suomalaiset kemianteollisuusyhtiöt
Eannatum

Eannatum oli Lagašin kuningas, joka hallitsi noin vuonna 2450 eaa. Hän oli Lagašin 1. dynastian perustajan Ur-Nanšen pojanpoika. Eannatumin ollessa vallassa kaupunkivaltion mahti saavutti huippunsa. Eannatum onnistui valloittamaan käytännöllisesti katsoen koko Sumerin, mukaan lukien Kišin, Nippurin, Urin, Larsan ja lyhyeksi aikaa myös Urukin. Hän pystyi myös pakottamaan Lagašin arkkivihollisen Umman kaupungin vasallikseen. Lisäksi Eannatum laajensi valtakuntaansa Elamiin. Eannatum mainitaan kuuluisassa Korppikotkien steelassa, joka on nykyisin Louvren taidemuseossa. Steelaan kaiverretussa tekstissä kerrotaan, että Eannatum oli jumalten suosikki heti syntymästään lähtien. Ninhursag-jumalatar ruokki häntä maidollaan, ja hän sai nimen Inanna-jumalattaren mukaan. Eannatum sai Lagašin kuninkuuden itseltään Ningirsulta, kaupungin suojelusjumalalta. Nähtyään enneunen Eannatum vaati päättäväisesti Ummalta Gu-Edinan raja-aluetta Lagašille. Steelan reliefit kuvavat sotaretkeä Ummaa vastaan. Steelan toinen puoli kertoo ihmisten maailman tapahtumista, toinen puoli taas mytologisista jumalten maailman tapahtumista. Steelan historiallisella puolella esitetään kypäräpäinen Eannatum johtamassa armeijaansa. Sotilailla on myös kypärät, neliömäiset kilvet ja aseinaan keihäät. Voitokas Lagašin armeija talloo viholliset jalkoihinsa, ja korppikotkat syövät jo voitettujen ruumiita. Steelan kirjoitus julistaa: "Eannatum iski Ummaan. Kuolleita oli pian 3 600\. Minä, Eannatum, kuin raivokas myrskytuuli, päästin rajuilman valloilleen." Lagašin ja Umman rajasodat jatkuivat kuitenkin vielä Eannatumin seuraajien, varsinkin Entemenan, aikana. == Lähteet == Luokka:Sumerin kuninkaat
Wartan jokisuiston kansallispuisto

Wartan jokisuiston kansallispuisto () on kansallispuisto Lubuszin voivodikunnassa Puolassa. Puiston pinta-ala on noin 80 neliökilometriä ja se perustettiin vuonna 2001. Kansallispuisto sijaitsee Warta- ja Oderjokien yhtymäkohdassa, joka on tärkeä lintujen pesimis- ja talvehtimisseutu. Puistossa pesii muun muassa joutsenia, hanhia ja huitteja. Alueella on tavattu muun muassa ruisrääkkä, sarakerttunen, mustapyrstökuiri, kurki, kaulushaikara, pikkuhaikara, mustatiira ja merikotka. Kansallispuisto kuuluu Ramsar- sopimuksen suojelukohteisiin. ==Lähteet== == Aiheesta muualla == Luokka:Ramsar-alueet Luokka:Puolan kansallispuistot Luokka:Lubuszin voivodikunta
Asetyylijodidi

Asetyylijodidi (C2H3IO) on happojodideihin kuuluva orgaaninen yhdiste. Yhdistettä voidaan käyttää orgaanisen kemian synteeseissä valmistettaessa muita yhdisteitä. Erityisen tärkeä se on teollisesti etikkahapon valmistuksen välivaiheena. ==Ominaisuudet== Huoneenlämpötilassa asetyylijodidi on väritöntä nestettä. Yhdiste reagoi erittäin kiivaasti veden kanssa hydrolysoituen etikkahapoksi ja vetyjodidiksi. Yhdiste reagoi myös alkoholien kanssa. Asetyylijodidi liukenee muun muassa dietyylieetteriin, ja bentseeniin. Valon vaikutuksesta yhdiste hajoaa, jolloin se muuttuu väriltään ruskehtavaksi. ==Valmistus ja käyttö== Asetyylijodidia voidaan valmistaa asetyylikloridin ja vetyjodidin välisellä reaktiolla. Etikkahapon valmistukseen käytetyissä Monsanto- ja Cativa-prosesseissa asetyylijodidia muodostuu metanolista ja hiilimonoksidista rodiumin tai iridiumin jodokompleksin katalysoimana.Carole Le Berre, Philippe Serp, Philippe Kalck & G. Paull Torrence: Acetic Acid, Ullmann's Encyclopedia of Industrial Chemistry, John Wiley & Sons, New York, 2014. Viitattu 14.2.2018Asetyylijodidia voidaan käyttää muiden orgaanisten yhdisteiden valmistukseen. Etikkahapon valmistusprosesseissa muodostuva asetyylijodidi hydrolysoidaan etikkahapoksi. ==Lähteet== Luokka:Happojodidit
Suolasara

Suolasara (Carex recta, syn. Carex halophila)Suomen Lajitietokeskus: Suolasara – Carex recta Viitattu 16.7.2021. on sarakasvien (Cyperaceae) heimoon kuuluva monivuotinen kasvilaji. Suolasara on tulkittu usein myös risteymäksi, jonka kantalajit eivät ole tiedossa. Suolasara muistuttaa paljolti vuonosaraa (Carex vacillans) ja lajien erottaminen toisistaan on hankalaa. Lajit eroavat toisistaan tähkäsuomujen ulkonäön perusteella. Suolasara on yleisesti ottaen keskikokoinen saralaji, joka muodostaa pitkiä rönsyjä. Rönsyjensä myötä se muodostaa laajoja mättäitä, joissa on runsaasti varsia. Kuitenkin vain harvoihin varsiin muodostuu kukintotähkiä ja pelkästään kasvulliset varret ovat usein tähkällisiä varsia korkeampia. Tähkälliset varret kasvavat reilut 50 cm korkeiksi. Lehtien tyvitupet ovat tummanpunaruskeita ja lehdet ovat tasaisia, harmaanvihreitä, noin 5 mm leveitä sekä yleensä varsia lyhyempiä. Suolasaran kukinto on useasta tähkästä muodostuva tähkistö, jossa on erilliset hede- ja emitähkät. Hedetähkiä on kaksi tai kolme, ja emitähkiä kahdesta neljään kappaletta. Emitähkät ovat yleensä pystyjä ja toisinaan emitähkien kärjissä on muutamia hedekukkia. Emikukat ovat kaksiluottisia. Tähkäsuomut ovat pullakoita pidempiä ja vaaleanruskeita. Tähkäsuomujen keskiosa on hieman reunoja vaaleampi ja vaaleampi keskiosa jatkuu tähkäsuomun pitkänkapeaan kärkeen asti. Pullakoiden väri vaihtelee harmaanvihreästä ruskehtavaan ja niissä on lyhyt sekä jokseenkin terävä suuota. Suolasaraa tavataan Pohjoismaissa vain Pohjanlahden rannoilla sekä Suomen että Ruotsin puolella. Suomessa suolasaraa tavataan Perämeren rannikolla lähes koko matkalla Merenkurkusta Tornioon asti. Ruotsissa suolasara on harvinainen. == Lähteet == Luokka:Sarat
Herbert James Draper

Herbert James Draper (marraskuu 1864 Lontoo – 22. syyskuuta 1920 Lontoo) oli englantilainen taidemaalari, jonka tyylisuunta oli klassismi. Draper syntyi Lontoossa ja kävi koulua Bruce Castlessa Tottenhamissa, jonka jälkeen siirtyi opiskelemaan taidetta Lontoon Royal Academy of Arts -taideakatemiaan. Hän vieraili useasti Roomassa ja Pariisissa voitettuaan kuninkaallisen taideakatemian kultamitalin. Vuonna 1891 hän meni naimisiin ja sai vaimonsa kanssa tyttären nimeltä Yvonne. Hän kuoli 56-vuotiaana kotonaan Abbey Roadilla valtimonkovettumatautiin. Suurin osa Draperin taiteesta liittyi antiikin Kreikan mytologiaan. Hänen maalauksensa The Lament for Icarus (1898) voitti kultaa Pariisin vuoden 1900 maailmannäyttelyssä. Hän myös maalasi Drapers Hallin katon. Myöhemmin Draper alkoi keskittyä enemmän muotokuviin, koska mytologisen taiteen suosio väheni. Hän olikin eläessään suosittu muotokuvien maalaaja, vaikka viimeisinä elinvuosinaan hän ei ollutkaan enää niin tunnettu. == Galleria == Tiedosto:Herbert James Draper, Study for the foam sprite.jpg|Study for the Foam Sprite Tiedosto:Herbert Draper - The Lament for Icarus - Google Art Project.jpg|The Lament for Icarus Tiedosto:Herbert James Draper, Portrait of Ida Draper.jpg|Ida Draper Tiedosto:Ulysses and the Sirens (1909).jpg|Ulysses and the Seirens Tiedosto:Herbert James Draper, Sea Melodies.jpg|Sea Melodies Tiedosto:Herbert James Draper, Art and the Jade.jpg|Art and the Jade Tiedosto:Draper-The Water Nymph.jpg|The Water Nymph == Lisää aiheesta == Toll, Simon: Herbert Draper 1863–1920: A Life Study Luokka:Vuonna 1864 syntyneet Luokka:Vuonna 1920 kuolleet Luokka:Englantilaiset taidemaalarit
Lamminpään kirjasto

Lamminpään kirjasto oli Tampereen Lamminpäässä sijainnut kaupunginkirjaston toimipiste. Se on tullut tunnetuksi kirjastonhoitaja Kari Aronpuron 1980-luvulta lähtien pitämistä satutunneista. Kirjasto aloitti toimintansa Lamminpään piirikirjastona Pohjois-Pirkkalassa 19. tammikuuta 1930. Vuonna 1934 se sai paljon lisää kirjoja, kun lakkautetun Nokian piirikirjaston kokoelma siirrettiin Lamminpäähän. Kirjasto toimi kansakoulun luokkahuoneessa, ja se oli auki kerran viikossa, kaksi tuntia kerrallaan. 19\. lokakuuta 1938 Lamminpään sivukirjasto avattiin uusissa tiloissa, jotka sijaitsivat Ylöjärventiellä omakotitalon yhteydessä. Vuonna 1950 se sai koko alakerran käyttöönsä. Kirjastoon tehtiin vuonna 1999 peruskorjaus, jonka yhteydessä rakennettiin erillinen sosiaalitila ja uusittiin kalustus. Kirjaston viimeinen aukiolopäivä oli 18. kesäkuuta 2013. Sulkemisen syynä oli vaikea taloustilanne, laskevat lainausmäärät ja uuden aluekirjaston rakennustyöt. Lentävänniemen ja Lamminpään kirjastot yhdistettiin Lielahden aluekirjastoksi, joka valmistui Lielahdessa avattuun Lielahtikeskukseen keväällä 2014. Lamminpäähän perustettiin kirjastoautopysäkki. Pirkanmaan maakuntamuseon mukaan Lamminpään entisellä kirjastotalolla on rakennusperinteistä, sosiaalihistoriallista, sivistyshistoriallista ja maisemallista arvoa. Rakennus on suojeltu asemakaavalla. ==Lähteet== Luokka:Tampereen kaupunginkirjasto Luokka:Tampereen suojellut rakennukset Kirjasto
Bank Pekao

pienoiskuva|upright|Pankin pääkonttori Varsovassa. Bank Pekao S. A. eli koko nimeltään Bank Polska Kasa Opieki Spółka Akcyjna on puolalainen liikepankki, kotimaansa toiseksi suurin lainanantaja. Pankki on perustettu 17. maaliskuuta 1929. Yhtiön päämaja sijaitsee Varsovassa. Yrityksen henkilökuntaan kuului noin 17 400 ihmistä. Yhtiön osake noteerataan Varsovan pörssissä, jonka WIG20-osakeindeksissä pankin osake on painoarvoltaan eräs merkittävimpiä (13. helmikuuta 2018 paino 9,77 %). ==Lähteet== ==Aiheesta muualla== Luokka:WIG 30 -indeksi Luokka:Puolalaiset pörssiyhtiöt Luokka:Puolalaiset pankit
Mohammed Ibrahim

Mohammed Ibrahim (9. elokuuta 1703 – 31. tammikuuta 1746) oli intialainen suurmoguli, joka toimi virassa 7.–29. syyskuuta 1719. Hän kapinoi mahtavia ja tunnettuja Saiyid-veljiä vastaan. Aiemmin samana vuonna Sayid-veljet olivat asettaneet Muhammedin kaksi veljeä Rafi ad Daradjatin ja Djahan II valtaistuimelle, syrjäyttäneet ja murhannet heidät. Mohammed otti vallan, mutta Saiyid-veljekset kukisti hänet lyhyessä taistelussa, joka päättyi siihen, että Muhammad Nasirista tuli suurmoguli. Luokka:Intialaiset suurmogulit Luokka:Vuonna 1746 kuolleet Luokka:Vuonna 1703 syntyneet
Tunavallen

Tunavallen on jalkapallostadion Eskilstunan kunnassa Ruotsissa. == Historia == Tunavallen on rakennettu vuosina 1923–1924. Kapasiteetti oli noin 22 000, joista vain 874 olivat istumapaikkoja katon alla. Uusi Tunavallen, joka rakennettiin samalle paikalle, vihittiin käyttöön elokuussa 2002. Vuodesta 2008 asti stadionilla on ollut tekonurmi, joka mahdollistaa pelaamisen stadionilla ympäri vuoden. Luokka:Ruotsin jalkapallostadionit Luokka:Eskilstunan kunta
Esa Kauppi

Esa Kauppi (s. 1957 Kuusamo) on oululainen rakennusneuvos, arkkitehti (SAFA). Hän on toiminut Oulun yliopiston arkkitehtuurin osastolla opettajana 1981–1996 ja suunnitellut asuin-, liike- ja teollisuusrakennuksia Suomeen ja ulkomaille. Oulun kaupungin rakennusvalvonnassa Kauppi on toiminut arkkitehtina vuodesta 1996. Kilpailumenestymisiä hänellä on yleisissä arkkitehtuurikilpailuissa vuodesta 1985. Palkintotuomarina arkkitehtuurikilpailuissa hän on toiminut 1990 lähtienVuoden valaistuskohde 2017 palkinnot. Hyvinvointia sähköllä.. Tasavallan presidentti Sauli Niinistö myönsi arkkitehti Esa Kaupille rakennusneuvoksen arvonimen 19.12.2019. Arvonimet 19.12.2019 . Valtioneuvosto. Kauppi on luonut OuluArchitecture-julkaisusarjan, jonka päätoimittajana hän on toiminutRakennusvalvonta tekee kulttuurityötä Kaleva.fi vuosina 2002, 2005, 2008, 2011, 2012, 2015, 2016, 2018. Hän on myös OuluArchitecture -matkojen perustaja. Arkkitehtuurimatkoilla on lisätty rakentamiseen ja suunnitteluun sisältyvää vuorovaikutusta eri osapuolten välillä.Tarja Nurmi: Voi sen tehdä toisinkin. Arkkivahti. Kauppi on ollut SAFA:n kilpailuvaliokunnan jäsen 1998–2000, minkä jälkeen myös SAFA:n liittovaltuuston jäsen, hallituksen jäsen ja kilpailutoimikunnan jäsen. == Palkinnot ja tunnustukset== * Suomen Leijonan ansioristi 2004 * Suomen Rooman instituutin jäsen 1983 lähtien * Konstantinus Suuren Ritarikunnan jäsen 2017 *Rakennusneuvos 2019 ==Julkaisut== * Arkkitehtuuria Oulussa 2002. Oulu: Oulun kaupunki, rakennusvalvontavirasto, 2002 ISBN 951-9234-98-5 * Arkkitehtuuria Oulussa 08 - OuluArchitecture. Esa Kauppi (toim.). Oulun kaupunki, rakennusvalvontavirasto, 2008 * Arkkitehtuuria Oulussa 2011. toim. ja esipuhe Esa Kauppi. Rakennusvalvonta Oulu, 2011 * Arkkitehtuuria, taidetta ja rakentamisen laatua Oulussa 2005. teksti: Esa Kauppi, Pekka Seppälä, Tapani Mäkikyrö, Taina Myllyharju, Oulu: Oulun rakennusvalvontavirasto, Oulun taidemuseo 2012 ISBN 978-952-5465-20-4 (OuluArchitecture-julkaisusarja) * Oulua ilmasta 2012 – Oulu from the air 2012. tekstit: Esa Kauppi, Jari Heikkilä, toimittaja: Esa Kauppi, Oulu: Oulun kaupunki, rakennusvalvonta, 2012 ISBN 978-952-5465-64-8 (OuluArchitecture- julkaisusarja) * Arkkitehtuuria ja rakentamisen laatua Oulussa 2002-2015. toimittaja Esa Kauppi. Oulu: Oulun kaupunki, rakennusvalvonta, 2016 ISBN 978-952-7094-04-4 (OuluArchitecture-julkaisusarja) == Lähteet == Luokka:Suomalaiset arkkitehdit Luokka:Vuonna 1957 syntyneet Luokka:Elävät henkilöt
Los Lagos

Los Lagos () on yksi Chilen viidestätoista hallinnollisesta alueesta. Sen virallinen järjestysnumero on X ja pääkaupunki Puerto Montt. Alue jakautuu neljään maakuntaan: Chiloé, Llanquihue, Osorno ja Palena. Alueen pinta-ala on 48 584,5 km² ja asukasluku 828 708. Los Lagosin alueella sijaitsee Chilen toiseksi suurin saari, Chiloé ja toiseksi suurin järvi, Llanquihue. Palafitos de Castro.jpg|Värikkäitä palafito-taloja Castrossa Caldera-of-puyehue- volcano.jpg|Puyehue-tulivuoren kraatteri Erupción Volcán Calbuco (17062565578).jpg|Alueen hallintokeskus, Puerto Montt, Calbuco-tulivuoren purkautuessa huhtikuussa 2015. Río Blanco.jpg|Río Blanco == Lähteet == == Aiheesta muualla == Luokka:Chilen alueet
Billy Madison

Billy Madison on vuonna 1995 ensi-iltansa saanut elokuva. Elokuva sai ensi- iltansa Yhdysvalloissa 2. helmikuuta 1995. == Näyttelijät == ==Lähteet== Luokka:Vuoden 1995 yhdysvaltalaiset elokuvat Luokka:Yhdysvaltalaiset komediaelokuvat
Polskie Górnictwo Naftowe i Gazownictwo

thumb|270px|Energiayhtiö PGNiG:n paikalliskonttori Gdańskissa. PGNiG S. A. eli Polskie Górnictwo Naftowe i Gazownictwo Spółka Akcyjna (suom. Puolalainen öljynporaus- ja kaasuteollisuusosakeyhtiö) on puolalainen kaasu- ja öljyteollisuuskonserni. Yhtiö on Puolan suurin maakaasun maahantuoja ja jakelija. PGNiG on perustettu vuonna 1982. Konsernin pääkonttori sijaitsee Varsovassa. Vuonna 2016 konsernin palveluksessa oli noin 25 300 työntekijää. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 1117. Se luokiteltiin tällä listalla neljänneksi suurimmaksi pörssiyritykseksi Puolassa. PGNiG-konsernin markkina-arvo oli 8,6 miljardia Yhdysvaltain dollaria (toukokuussa 2017) ja liikevaihto 8,41 miljardia USD (2016). Yhtiön osake noteerataan Varsovan pörssissä, jonka WIG20-osakeindeksissä pankin osake on painoarvoltaan kymmenen merkittävimmän joukossa (13. helmikuuta 2018 paino 4,8 %). Vuonna 2016 PGNiG:llä oli 6,9 miljoonaa asiakasta kaasuverkostossaan ja näille toimitettiin 10,9 miljardia kuutiota (bcm) maakaasua. Vuonna 2016 yhtiö myi yhteensä 24,3 miljardia kuutiota maakaasua. Tästä määrästä yhtiön maahantuomaa kaasua oli 11,5 bcm ja Puolan sähköpörssin (Polish Power Exchange, PPX; pörssiyhtiö) kautta välitettyä 9,1 bcm. PGNiG:lla oli tuolloin 3,2 miljardin kuution kaasuvarasto. Yhtiö tuotti vuoden aikana itse 4,4 bcm maakaasua; yhtiöllä oli Puolassa 54 maaöljyn ja -kaasun tuotantolaitosta. Yhteensä yhtiöllä oli yli 2 000 yksittäistä maaöljyn tai -kaasun porausasemaa (lähdettä) ja toimilupa-alueillaan arviolta 770 miljoonaa öljytynnyrillistä vastaavat (boe, á 158,987 litraa maaöljyä) öljy- ja kaasuvarannot. Yhtiön sähkön ja lämmöntuotanto tuotti vuoden 2016 aikana 3,6 TWh sähköä (tuotantokapasiteetti 1,1 GW) ja 40 petajoulea lämpöä (kapasiteetti 5,4 GW). Maakaasukonsernilla on LNG-kaasuterminaali Szczecin-Świnoujścien satamassa Świnoujściessa nesteytetyn maakaasun maahantuontia varten. Yhtiö on tuonut nesteytettyä maakaasua esimerkiksi Yhdysvalloista ja sopinut LNG-maakaasun maahantuonnista qatarilaisen Qatargasin kanssa. Sopimusten johdosta LNG- terminaalin vuosikapasiteettia suunnitellaan nostettavan 5,0:sta 7,5 miljardiin kuutioon. Loppuvuodesta 2017 PGNiG teki 2,2 miljardin dollarin suuruisen sitoumuksen Norjan maakaasukentiltä Tanskan kautta Puolaan rakennettavan Baltic Pipe -maakaasuputken kapasiteetin pääosan varaamisesta 15 vuodeksi (1.10.2022–30.9.2037). Baltic Pipe -hanke on Euroopan unionin energiaturvallisuuden hankelistan keskeisiä hankkeita. Kaasukuljetusten on suunniteltu alkavan siirtoputkea pitkin vuonna 2022. Hankkeella enemmistöosuudellaan Puolan valtion kontrolloima maakaasuyhtiö pyrkii vähentämään Puolan riippuvuutta Venäjältä tuotavasta maakaasusta. Putkella voitaisiin suunnitelmien mukaan siirtää Puolaan tuotua maakaasua myös Tanskaan ja Ruotsiin. ==Lähteet== ==Aiheesta muualla== Luokka:Puolalaiset pörssiyhtiöt Luokka:Maakaasuyhtiöt Luokka:Öljy-yhtiöt Luokka:Puolalaiset valtionyhtiöt Luokka:Puolalaiset energiayhtiöt
Lapinvehnä

Lapinvehnä eli lapinvehniö (Elymus mutabilis) on heinäkasvien (Poaceae) heimoon ja vehniöiden (Elymus) sukuun kuuluva kasvilaji. Se muistuttaa paljolti koiranvehnää (Elymus caninus), mutta lajit ovat erotettavissa toisistaan kaleiden ulkonäön perusteella. Lapinvehnä on monivuotinen kasvilaji ja voi kasvaa yli metrin korkuiseksi. Sen lehdet ovat noin senttimetrin levyisiä, melko rentoja ja karkeita sekä ylä- että alapinnoiltaan. Lehtitupet ovat karvaiset. Lapinvehnän kukinto on tähkä, jonka tähkylät ovat usein jonkin verran punertavia. Tähkylät ovat noin senttimetrin pituisia ja niissä on kolmesta viiteen kukkaa. Tähkylöiden kaleet ovat soikeita, kapean kalvolaitaisia ja karkeakarvaisia. Niissä voi olla myös lyhyt vihnemäinen ota. Ulkohelpeet ovat suunnilleen kaleiden kokoisia ja niiden kärjissä on selkeä vihne. Lapinvehnä kasvaa tunturien rinteillä, joenrannoilla ja lähteiköissä. Suomessa lapinvehniötä esiintyy melko harvinaisena Keski- ja Pohjois-Lapissa, enimmäkseen napapiirin pohjoispuolella. Lajin esiintymät keskittyvät Lapin jokivarsiin ja sitä kasvaa monin paikoin muun muassa Tornionjoen, Kemijoen, Tenojoen ja Ivalojoen latvahaaroilla. Yleisimmin lajia kasvaa Sodankylässä ja Pelkosenniemellä Kitisellä.Suomen Lajitietokeskus: Lapinvehniö (Elymus mutabilis) Viitattu 11.1.2024. == Lähteet == Luokka:Vehniöt
Aleksis-kuoro

Aleksis-kuoro on nurmijärveläinen neliääninen sekakuoro. Aleksis-kuorolla on monipuolinen ohjelmisto koostuen kansanlauluista musikaaleihin. Kuoro laulaa pääosin suomeksi, mutta ohjelmiston osana on myös englanniksi sekä muutamalla muulla kielellä lauluja. Aleksis-kuoron juuret ovat Nurmijärven Karjala- kuorossa, joka perustettiin jo vuonna 1998. Nykyinen Aleksis-kuoroyhdistys on rekisteröity vuonna 2010. Kuoroa on johtanut jo vuodesta 2007 diplomikuoronjohtaja Victoria Meerson. Kuoron toimintaa tukee Nurmijärven Opisto, Nurmijärven seurakunta sekä Nurmijärven kunta. ==Aiheesta muualla== * Kuoron facebook -sivut Luokka:Suomalaiset sekakuorot Luokka:Suomalaiset kuorot Luokka:Nurmijärvi
Little Caesars Arena

Little Caesars Arena on monitoimihalli Detroitissa, Michiganin osavaltiossa Yhdysvalloissa. Siellä pelaavat Detroit Red Wings (NHL) ja Detroit Pistons (NBA). Halli valmistui vuonna 2017. Hallin rakentaminen aloitettiin huhtikuussa 2015, ja sen avajaiset pidettiin 5. syyskuuta 2017. Hallin rakennuskustannukset olivat 863 miljoonaa dollaria. Halli on osa kaupungin kehittämishanketta, ja se on osittain julkisin varoin rahoitettu. Halli on nimetty Little Caesars -pizzaketjun mukaan. Ketjun omistaa yksityinen Ilitch Holdings -yhtiö, joka omistaa myös Detroit Red Wings -joukkueen. == Lähteet == Luokka:Yhdysvaltain urheiluhallit Luokka:Yhdysvaltain jäähallit Luokka:Detroitin rakennukset ja rakennelmat Luokka:Detroit Red Wings Luokka:Detroit Pistons
Punanen Viesti

Punanen Viesti : Sosialidemokratinen Kevätjulkaisu oli vuosina 1907–1922 ilmestynyt suomalainen sosialidemokraattinen kulttuurilehti. Työväenasian lisäksi se sisälsi muun muassa novelleja ja runoja. Lehdessä oli myös runsas kuvitus. == Historia == Punasen Viestin ensimmäinen numero ilmestyi Sosialistisen Aikakauslehden kustantamana Helsingissä, jonka jälkeen lehti siirtyi Turkuun. Vuosien 1908–1909 numeron julkaisi paikallinen työväenlehti Sosialisti ja vuodesta 1910 lähtien kustantajana toimi Sosialistin kirjapaino- osuuskunta. Lehteä julkaistiin yhteensä 15 numeroa, sillä sisällissodan jälkeisenä vuonna 1919 se ei ilmestynyt. Punasen Viestin kirjoittajana toimivat lukuisat suomalaisen työväenliikkeen vaikuttajat, kuten Evert Eloranta, Eero Haapalainen, Väinö Hakkila, Otto Wille Kuusinen, Yrjö Mäkelin, Matti Paasivuori, Yrjö Sirola ja Hella Wuolijoki. Lisäksi lehdessä julkaistiin ulkomaisten kirjoittajien tekstejä. Kuvittajina toimivat muun muassa Edvin Lydén, Ragnar Ungern, Ola Fogelberg ja Ilmari Kaijala. Vuoden 1918 numeroaan varten lehti tiedusteli 80:ltä suomalaiselta eri alojen taiteilijalta heidän näkemystään taiteen ja työväestön suhteesta, mutta sai vastauksen vain kymmeneltä. Vastanneiden joukossa olivat muun muassa kuvanveistäjä John Munsterhjelm sekä taidemaalarit Yrjö Ollila ja Santeri Salokivi. == Päätoimittajat == Vuosien 1907–1915 päätoimittajaa ei ole ilmoitettu. *Jussi Raitio (1916–1917) *Kalle Tähtelä (1918) *Edwin Wahlsten (1920) *E. O. Kotiranta (1921–1922) == Lähteet == == Aiheesta muualla == *Punanen Viesti -lehden numerot digitoituna Kansalliskirjasto. Luokka:SDP:n lehdet Luokka:Suomalaiset kulttuurilehdet Luokka:Turun media
Michael Owen (kirjailija)

Michael Owen on usean australialaisen kirjoittajan yhteinen kirjailijanimi. Heitä ovat olleet ainakin R. Wilkes Hunter, J. E. Macdonnell, C. J. McKenzie. ==Suomennetut teokset== * Erämaan armoilla (The tank raiders), suom. M. Hossa. Helsinki: Viihdekirjat, 1964. Voitto-kirjat 20) * Viidakkopartio (Jungle patrol), suom. M. Hossa. Helsinki: Viihdekirjat, 1965. Voitto-kirjat 25) * Verinen viidakko (Commando strike), suom. Niilo Nopanen. Helsinki: Viihdekirjat, 1965. Voitto-kirjat 32) * Kuolemanloukku (Battle trap), suom. H. Orava. Helsinki: Viihdekirjat, 1966. Voitto-kirjat 40) * Viidakkosota (Battle trap), suom. J. Tuomainen. Tapiola: Viihdekirjat, 1973 Voitto-kirjat 76) == Lähteet == Luokka:Australialaiset kirjailijat Luokka:Salanimet
Pekurinkulma

Pekurinkulma on Oulun Pokkisen kaupunginosassa, kävelykatu Rotuaarin varrella sijaitseva liike- ja toimistorakennus. Jugendtyylisen rakennuksen on suunnitellut arkkitehti Valter Thomé vuonna 1910, Pohjoismaiden yhdyspankille (PYP). Rakennusta laajennettiin vuonna 1991. Vuonna 2008 Oulun Osuuspankki myi Pekurinkulman hollantilaiselle kiinteistösijoitusyhtiö Redevco:lle 18,7 miljoonalla eurolla. Keskinäinen Eläkevakuutusyhtiö Ilmarinen osti Pekurinkulman Redevcolta vuonna 2012. Kauppaan kuului kiinteistö tontteineen. Pekurinkulmasta on läpikulku viereiseen rakennukseen, jossa toimi aikaisemmin Stockmann-tavaratalo, ja nykyisin Kauppakortteli Pekuri. Rakennuksessa on muun muassa pikaruokaravintola McDonald’s, joka on toiminut samalla paikalla vuodesta 1996. ==Lähteet== Luokka:Oulun liikerakennukset Luokka:Pokkinen Luokka:Toimistorakennukset